open-index/open-wikipedia-markdown huggingface dataset:
אלייז'ה תומאס

**אלייז'ה תומאס** (באנגלית: **Elijah Thomas**; נולד ב-10 באוקטובר 1996) הוא כדורסלן אמריקאי, המשחק בעמדת הפאוור פורוורד בבני הרצליה.

## קריירת תיכונים ומכללות
תומאס נולד באזור הדרומי שבדאלאס ואף למד עם ג'ורדן מיקי בבית הספר היסודי. כשדאיון סנדרס פתח את האקדמיה של פריים פרפ, תומאס ומיקי החליטו להצטרף. לפני עונתו השלישית, עבר תומאס לבית הספר התיכון לנקסטר שבלנקסטר. במשחק האחרון של העונה הסדירה, קלע תומאס 39 נקודות והוריד 20 ריבאונדים כשהתיכון שלו הביס את בית הספר התיכון מקארתור בתוצאה 66–87. בתום העונה זכה תומאס בתואר השחקן המצטיין. בשנתו האחרונה, הוא עזר לתיכון לזכות באליפות, כשהוא מעמיד ממוצעים של 26 נקודות ו-14 ריבאונדים למשחק. בדירוגים הוא נבחר לשחק 29 בטיבו על פי ESPN אשר מגיע למכללות, והוא בחר להגיע לאוניברסיטת טקסס A&M, אשר הייתה המכללה הראשונה שהציעה לו מלגה.

בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו. ב-6 בינואר 2016, עבר תומאס לאוניברסיטת קלמסון. בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק. ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס. בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה. בתום העונה נבחר תומאס לחמישיית ההגנה של הליגה. תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק. הוא נבחר בפעם השנייה ברציפות לחמישיית ההגנה של הליגה. תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.

## קריירה מקצועית
בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.

ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה. ב-12 בינואר 2020, חתם תומאס בלאריסה מליגת העל היוונית. בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.

ב-2 בינואר 2021, הוא חתם בקייב באסקט מהסופרליגה האוקראינית.

ב-22 בינואר 2021, הוא חתם בבני הרצליה מהליגה הישראלית.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טקסס A&M
קטגוריה:כדורסלני אוניברסיטת קלמסון
קטגוריה:כדורסלני בני הרצליה
קטגוריה:אמריקאים שנולדו ב-1996
Amnesia

"**Amnesia**" (בעברית: "**[[אמנזיה]]**") הוא שיר שהוקלט על ידי הזמרת רומנייה רוקסן. השיר יצג את רומניה באירוויזיון 2021.

## רקע
ב-11 בפברואר 2020, רשות השידור הרומנית (TVR) הכריזה כי רוקסן נבחרה לייצג את רומניה באירוויזיון 2020 עם השיר "Alcohol You". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-31 במרץ 2021, רשות השידור הרומנית אישרה כי רוקסן תמשיך לייצג את רומניה גם באירוויזיון 2021.

## באירוויזיון
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי רומניה תופיע במחצית השנייה של חצי הגמר הראשון של התחרות. ב-18 במאי 2021, רוקסן ביצעה את השיר בחצי הגמר הראשון של התחרות וכשלה בניסיון להעפיל לגמר.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי רומניה באירוויזיון
קטגוריה:שירים באנגלית
קטגוריה:בלדות משנות ה-2020
קטגוריה:סינגלים בהוצאת וורנר מיוזיק גרופ
קרול מידלטון

**קרול מידלטון** (באנגלית: **Carole Middleton**, נולדה בשם **קרול אליזבת גולדסמית** ב-31 בינואר 1955) היא אשת עסקים בריטית, אמה של קתרין, נסיכת ויילס.

## ביוגרפיה
מידלטון נולדה בלונדון, בתם של רונאלד ודורותי גולדסמית', היא עזבה את בית הספר בגיל שש עשרה, היא עבדה כמזכירה ולאחר מכן בצוות הקרקע של בריטיש איירווייז, במהלך עבודתה בחברה התעופה הכירה את מייקל מידלטון שעבד אף הוא בחברה, ב-1980 הם נישאו ורכשו בית בכפר בברקשייר, נולדו להם שלושה ילדים: קתרין, פיפה וג'יימס. המשפחה עברה לירדן עקב עבודתו של מייקל ולאחר מכן חזרו לכפר בו התגוררו.

ב-1987 היא ובעלה הקימו את "Party Pieces", חברה המספקת ציוד למסיבות, ב-1989 עזב מייקל את עבודתו בחברה התעופה על מנת להצטרף אליה בעבודתה בחברה, עושר המשפחה נבע משילוב הצלחת החברה עם כסף שירשו מסבתו של מייקל.

ב-1995 הם רכשו אחוזה בבאקלברי, הם גם רכשו דירה בצ'לסי ששימשה את ילדיהם.

## קישורים חיצוניים

קטגוריה:נשות עסקים בריטיות
קטגוריה:עובדי בריטיש איירווייז
קרול
קטגוריה:בריטיות שנולדו ב-1955
קטגוריה:בריטים שנולדו ב-1955
מפתח (הנדסה)

[שמאל|מסגרת|מבט צדדי של [קורה (מבנה)|קורה נתמכת (עליונה) המתכופפת תחת עומס מפוזר באופן שווה (תחתון)]]
**מִפְתָּח** הוא המרחק בין שני סמכים לאלמנט מבני כלשהו, למשל קורה או גשר. המפתח יכול להיות סגור על ידי קורה מוצקה או על ידי עמוד. המפתח הוא גורם משמעותי במציאת חוזק וגודל חתך הקורה מכיוון שהוא קובע את מומנט הכפיפה והשקיעה המרבית לאורך הקורה. ניתן למצוא את מומנט הכפיפה המרבי M_{max} והשקיעה המרבית \delta_{max} בקורה התמוכה על שני סמכים בקצוותיה על ידי הצבה בנוסחאות:

: M_{max} = \frac {q L^2} {8}

: \delta_{max} = \frac {5 M_{max} L^2} {48 E I} = \frac {5 q L^4} {384 E I}

: כך ש:
: q = עומס מפורס באופן אחיד על קורה
: L = אורך הקורה בין שני הסמכים (מפתח)
: E = מודול האלסטיות
: I = מומנט האינרציה של חתך הקורה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלמנטים אדריכליים
קטגוריה:הנדסה אזרחית
ארנון איתיאל

**ארנון איתיאל** (נולד ב-1969) הוא סופר, שדרן ובעל טור ישראלי. חתן פרס ספיר לספר ביכורים.

## ביוגרפיה
איתיאל נולד בקיבוץ הדתי סעד בקרבת רצועת עזה. התחנך בחינוך דתי. התגייס לחטיבת גבעתי, בצבא הוריד את הכיפה והיה למפקד צוות.
איתיאל הוא בעל תואר ראשון בכלכלה, ותואר שני בביוכימיה ומדעי המוח מאוניברסיטת בר-אילן.
ב-2012 פתח בלוג, שם פרסם שירים וסיפורים קצרים. אחד מהסיפורים הקצרים הפך לספר.

בשנת 2020 זכה בפרס ספיר לספר הביכורים הטוב ביותר על ספרו "אפרת דמשק אפרת", רומן רחב יריעה המתרחש במזרח התיכון מוכה מלחמה אכזרית ומתמשכת. גיבור הספר, יחד עם חבורה של נערי פרא יוצאי היישוב אפרת, משוטטים באזורי המלחמה, מסתפחים כשכירי חרב לצבא, ומנצלים את כל ההזדמנויות הנפלאות והנוראיות שהמלחמה עשויה לזמן.

עובד כשדרן ב"גלי ישראל", בעל טור ב"ישראל היום" וגנן ומשמש כפאנליסט בחדשות 14.

ב-14 באוקטובר 2023, מספר ימים לאחר פרוץ מלחמת חרבות ברזל, פרסם פוסט בו הוא מכה על חטא, מודה כי ניצל את הפלטפורמה הטלוויזיונית כדי לשווק לציבור תודעה כוזבת, ומציין שבעקבות המלחמה, התפכח. בין השאר כתב שהיה "בורג במכונה שהביאה עלינו את האסון" וכי השתתף "בפרויקט שטני של עיוות האמת ושיווקה להמון". מספר שעות לאחר מכן מחק איתיאל את הפוסט והעלה פוסט חדש בו כתב: "התפכחתי, כן התפכחתי חזק ימינה. ערוץ 14 הוא אור גדול שזרח על עם ישראל".

## ספריו
* אפרת דמשק אפרת, כנרת זמורה-ביתן דביר, 2018

## חיים אישיים
נשוי לאפרת ואב לארבעה ילדים. מתגורר ביהוד.

## קישורים חיצוניים

* 
* 
* 
* רשימת הפרסומים של ארנון איתיאל בקטלוג הספרייה הלאומית
* 
* הבלוג של ארנון איתיאל
* דף הכותב של ארנון איתיאל באתר ישראל היום
* ארנון איתיאל ארכיון כתבות באתר מידה

## הערות שוליים

קטגוריה:סעד (קיבוץ): אישים
קטגוריה:סופרים ישראלים
קטגוריה:סופרים כותבי עברית
קטגוריה:בעלי טור ישראלים
קטגוריה:סגל ישראל היום
קטגוריה:סגל גלי ישראל
קטגוריה:שדרני רדיו ישראלים
קטגוריה:בוגרי אוניברסיטת בר-אילן
קטגוריה:בלוגרים ישראלים
קטגוריה:ישראלים שנולדו ב-1969
Winter Wonderland

"**Winter Wonderland**" (בעברית: "**ארץ הפלאות החורפית**") הוא שיר שנכתב בשנת 1934 על ידי פליקס ברנרד וכותב המילים ריצ'רד ברנהרד סמית'. בשל הנושא העונתי שלו, הוא נחשב לעיתים קרובות כשיר חג מולד בחצי הכדור הצפוני. מאז הקלטתו המקורית של השיר על ידי ריצ'רד הימבר, הוא בוצע מחדש על ידי למעלה מ-200 אמנים שונים.

מילות השיר עוסקות ברומן של זוג בעונת החורף. גרסה מאוחרת יותר של השיר (שיצאה לאור בשנת 1947) כללה "מילים המתאימות לילדים". איש השלג שהוזכר בגשר השיר הוסב מכומר לליצן קרקס, וההבטחות שהזוג הבטיח בבית האחרון הוחלפו במילים על השתובבות. זמרים כמו ג'וני מאטיס חיברו בין שתי הגרסאות לשיר, והעניקו לו בית ופזמון נוסף.

## אמנים בולטים שביצעו את השיר
* מייקל בובלה (Christmas)
* טוני בנט
* ג'סי ג'יי (This Christmas Day)
* דוריס דיי
* סנופ דוג ואנה קנדריק (פיץ' פרפקט 2)
* ונסה הדג'נס
* אוליביה הולט (Disney Channel Holiday Playlist)
* פיית' היל (Joy to the World)
* קים ויילד (Wilde Winter Songbook)
* מייגן טריינור (A Very Trainor Christmas)
* ליאונה לואיס (Christmas, with Love)
* קיילי מינוג (Kylie Christmas: Snow Queen Edition, Kylie Christmas)
* אידינה מנזל ()
* מרטינה מק'ברייד (It's the Holiday Season)
* גוון סטפאני (You Make It Feel Like Christmas)
* סלינה גומז & הסצנה (All Wrapped Up Vol. 2)
* סם פלדט
* טורי קלי (A Tori Kelly Christmas)
* ליונל ריצ'י
* אלביס פרסלי (Blue Christmas)

## קישורים חיצוניים

* 

קטגוריה:שירים באנגלית
קטגוריה:שירי אהבה
קטגוריה:שירי חג המולד
קטגוריה:שירים על החורף
קטגוריה:שירים על נישואים
פאול ריטר (צייר)

**פאול ריטר** (בגרמנית: **Paul Ritter**; 4 במרץ 1829 – 27 בנובמבר 1907) היה צייר גרמני ותלמידו של קרל אלכסנדר היידלוף.

## ביוגרפיה
בגיל ארבע פאול ריטר התחרש בגלל מחלה. הוא למד בבית הספר לחירשים ואילמים בהנחיית מיכאל וולקל בנירנברג. הוא למד ציור וגרפיקה בבית הספר לאמנות שימושית בנירנברג ונסע לצרפת, איטליה, דנמרק ואוסטריה.

ריטר נודע במיוחד בזכות תמונות אדריכליות גדולות של נירנברג העתיקה עם דמויות היסטוריות על רקע האדריכלות שהוצגה באמינות היסטורית של העיר העתיקה. התמונות הידועות ביותר שלו באוסף נירנברג כוללות את "השוק בנירנברג וקבלת הפנים של גוסטב אדולף בשנת 1632", "כניסת הקיסרית לנירנברג בשנת 1424" ו"המגדל הלבן וסביבתו".

הוא עבד בצמוד לאחיו לורנץ ריטר (1832–1921) לאורך כל חייו. בשנת 1888 מונה פאול ריטר לפרופסור על ידי הנסיך יורש העצר לויטפולד מבוואריה. בעזרת אחיו לימד בבית הספר לאמנויות יישומיות בנירנברג.

פאול ריטר נחשב לצייר האדריכלי החשוב ביותר של ההיסטוריציזם הגרמני. במלאת 100 שנה למותו, הוא זכה לכבוד על ידי תצוגת אוסף הציורים והפסלים במוזיאוני העיר נירנברג בסתיו 2007 בתערוכה גדולה.

פאול ריטר נותר רווק ולא נולדו לו צאצאים. עם זאת, הוא שמר על קשר הדוק עם אחיו לורנץ וילדיו.

בשנת 1870 הקים פאול ריטר מועדון של חירשים בנירנברג, שם היה החבר הראשון בהנהלה. האגודה התקיימה עד לפירוקה בשנת 1879. בשנת 1907 הוא נבחר כחבר כבוד בחברה החירשים "פרסה" לעבודות יד ואומנות במינכן.

הוא נקבר ב-29 בנובמבר 1907 בנירנברג.

בנירנברג-אברהרדהוף נקרא על שמו מרכז לקויי שמיעה באזור פרנקוניה התיכונה.

## גלריה

File:Kaiser Matthias' entry to Nuremberg in 1612, by Paul Ritter, 1890, oil on canvas - Stadtmuseum Fembohaus - Nuremberg, Germany - DSC02086.jpg

File:Landscape with Distant Mountains by Paul Ritter, oil.jpg

File:Glaspalast 1888 116.jpg

File:Die Gartenlaube (1886) b 444.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1829
קטגוריה:גרמנים שנפטרו ב-1907
ולדמר רוזלר

**ולדמר רוזלר** (בגרמנית: **Waldemar Rösler**; 21 באפריל 1882 – 14 בדצמבר 1916) היה צייר נוף גרמני, חבר הזצסיון הברלינאי.

## קורות חייו
ולדמר רוזלר נולד בשטריסן ליד דרזדן לאב צלם. בילדותו עברה המשפחה לקוניגסברג. בשנים 1896 עד 1904 הוא למד באקדמיה לאמנות קניגסברג, שם גם הכיר את אשתו לעתיד. מוריו היו מקס שמידט, אמיל ניידה ולודוויג דטמן, והפך לתלמיד בכיתת המאסטר שלהם.

בשנת 1905 הציג את תערוכתו הראשונה בזצסיון הברלינאי. לאחר מכן שהה זמן ארוך יותר בגוט שילדק, בין אוסטרודה להוהנשטיין, מקום הולדתה של כלתו אודה הרדט, לה נישא בשנת 1906. בני הזוג התיישבו בגרוס-ליכטרפלדה ליד ברלין. בשנת 1907 אודה ילדה את התאומות לואיז ופריץ (שנהרגו בשנת 1943).

מקס ליברמן התוודע אליו בתערוכה ה-15 של הזצסיון הברלינאי ב-1908. מקס בקמן ותיאו פון ברוקהוזן הפכו לחברים שלו. בשנה שלאחר מכן הוא הפך לחבר בזצסיון. בשנת 1911, לאחר התפטרותו של מקס ליברמן, הוא נבחר לדירקטוריון של הזצסיון על פי הצעתו של בקמן.

לאחר פרוץ המלחמה העולמית הראשונה בשנת 1914 הוא גויס ונשלח לחזית המערבית בבלגיה וקודם לדרגת סגן בשנת 1915 ולחם בחזית. לאחר מכן הוא הוצב בממשל הכיבוש בבריסל.

בגלל מצבו הפיזי והנפשי הלקוי, הוא הועבר לאזור האימונים הצבאי במזרח פרוסיה בשנת 1916, שם התאבד ב־14 בדצמבר 1916. הוא נקבר ליד קברה של משפחת אשתו הרדט.

ולדמר רוזלר היה חבר באיגוד האמנים הגרמני. עבודתו נחשבה "מנוונת" בתקופת הנאצים.

המוזיאון לאמנות ארנשופ הקדיש לרוזלר תערוכה מקיפה בשנת 2016/2017 תחת הכותרת "ולדמר רוזלר (1882–1916).

## גלריה

File:Rosler-Coast.jpg
File:Rosler-Dramatic.jpg
File:Rosler-Suburban.jpg
File:Waldemar Rösler Landschaft bei Lichterfelde.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:חברי הזצסיון הברלינאי
קטגוריה:גרמנים שנולדו ב-1882
קטגוריה:גרמנים שנפטרו ב-1916
Technicolour

"**Technicolour**" (בעברית: "**טכניקולור**") הוא שיר שהוקלט על ידי הזמרת האוסטרלית מונטיין. השיר יצג את אוסטרליה באירוויזיון 2021.

## רקע
ב-8 בפברואר 2020, מונטיין זכתה בקדם האוסטרלי לאירוויזיון 2020 עם השיר "Don't Break Me". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-2 באפריל רשות השידור האוסטרלית אישרה כי מונטיין תמשיך לייצג את אוסטרליה גם באירוויזיון 2021. השיר יצא לאור ב-5 במרץ 2021.

## באירוויזיון
ב-18 במאי 2021, מונטיין ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-14 עם 28 נקודות. זו הייתה הפעם הראשונה בה אוסטרליה נכשלה בהעפלה לגמר.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי אוסטרליה באירוויזיון
קטגוריה:שירים באנגלית
פיג'ו סוג 163

**פיג'ו סוג 163** (בצרפתית: **Peugeot Type 163**) היא מכונית משפחתית מסוג טורפדו ("Torpedo car" ), שיוצרה במספר תצורות, מתוצרת יצרנית הרכב הצרפתית **[[פיג'ו]]** אשר יוצרה בין השנים 1919–1924.

## ממאפייני דגם "163"
* יוצרו 11,925 יחידות.
* מערכת היגוי – מימין.
* מנוע קדמי – מנוע בנזין.
* מנוע הנעה אחורית.
* מצבר – מתח של 6 וולט.

## סדרות
* "Type 163" – יוצר בין השנים 1919–1924
* "163 B" – יוצר בין השנים 1921–1922.
* "163 BR" – יוצר בשנת 1923.
* "163 BS" – מסוג "טורפדו ספורט", יוצר בין השנים 1922–1923.
* "163 BRS" – מסוג "טורפדו ספורט", יוצר בין השנים 1923–1924.

## גלריה

קובץ:Peugeot Type 163 Torpedo 1921.jpg | "פיג'ו סוג 163", שנת 1921
קובץ:Peugeot Type 163 Arrière.jpg | "פיג'ו סוג 163"
קובץ:Old Peugeot in Guerlesquin.JPG | "פיג'ו סוג 163"
קובץ:Peugeot163chateaumeillant.jpg | "פיג'ו סוג 163"
קובץ:Peugeot at the Musée Automobile de Vendée pic2.JPG | "פיג'ו סוג 163"
קובץ:Peugeot at the Musée Automobile de Vendée pic3.JPG | "פיג'ו סוג 163"
קובץ:Peugeot at the Musée Automobile de Vendée pic1.JPG | "פיג'ו סוג 163"


## ראו גם
* פיג'ו
* פיג'ו סוג 156

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1919
קטגוריה:מכוניות צרפתיות
163
היינריך פון רוסטיגה

**היינריך פרנץ רוסטיגה** (בגרמנית: **Heinrich von Rustige**; 12 באפריל 1810 – 15 בינואר 1900) היה צייר גרמני.

## ביוגרפיה ועבודה
רוסטיגה היה תלמידו של וילהלם פרידריך שדו באקדמיה לאמנות בדיסלדורף, בה למד בשנת 1828. הוא השתתף בתערוכות שם משנת 1832. בשנת 1836 עבר לפרנקפורט ויצא לטיולי לימוד לוינה ולהונגריה, והמשיך לדרזדן, ברלין, צרפת ואנגליה.

משנת 1845 לימד כפרופסור בבית הספר לאמנות בשטוטגרט וכמנהל הגלריה בעיר. בשנים 1865–1866 הקים רוסטיגה בית שנבנה על ידי כריסטיאן פרידריך פון ליינס בשטוטגרט שנהרס בשנת 1951. בשנת 1887 הוא ויתר על ההוראה, אך המשיך את תפקידו כ"מנהל גלריה" במשך עשר שנים. 

רוסטיגה צייר תמונות היסטוריה וז'אנר, נופים ודיוקנאות, ובהם הראה מיומנות בעיבוד וביצוע. בין ציוריו ניתן למנות את התפילה במהלך סופת רעמים (אבד במלחמת העולם השנייה) והשיטפון (הגלריה הלאומית ברלין), הדוכס אלבה בארמון רודולשטאדט (גלריה בשטוטגרט), העברת גופת הקיסר אוטו השלישי לגרמניה ופרידריך השני וחצרו בפאלרמו וכן "שני איטלקים" (מוזיאון סטדליש וורל). במוזיאון ורלר מוצג גם האוסף הגדול ביותר של האמן. במוזיאון קונסטפלאסט בדיסלדורף ישנם דיוקנאות של בית הספר לציור בדיסלדורף משנת 1835.

רוסטיגה התפרסם גם כמשורר. אחרי שפרסם כרך שירים ליריים (1845) הגיע פרסום של הדרמות ההיסטוריות "פיליפו ליפי" (1851), "אטילה" (1853), "קונרד וידרהולד" (1856), "קייזר לודוויג הבווארי" (1860) ו "אברהרד אים בארט" (1863) וכן "חרוזים וחלומות" יצירה הומוריסטית בחלקה (שטוטגרט 1876).

## כבוד
להיינריך פון רוסטיגה הוענק בשנת 1867 תואר אביר הכבוד של מסדר כתר וירטמברג.  

בשנת 1890 הוא התמנה לאזרח כבוד של העיר ורל על שירותיו לאמנות ומדע.

## גלריה

File:H Rustige - Carl Anton Farina mit seiner Familie (Öl 1837).jpg

File:Heinrich Franz Gaudenz von Rustige - Bauernkinder füttern Hühner - 566 - Staatliche Kunsthalle Karlsruhe.jpg

File:Unterbrochene Mahlzeit Rustige 1838.png

File:Unterbrochene Mahlzeit Rustige 1838.png


## קישורים חיצוניים

## הערות שוליים

קטגוריה:ציירים גרמנים
קטגוריה:משוררים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1900
צבי היימן

**צביקה (צבי) היימן** (כונה "פיצ'לה"; נולד ב-28 בפברואר 1943) הוא כדורגלן עבר ישראלי, ששיחק בעמדת הקשר הקיצוני. מזוהה בעיקר עם קבוצת הפועל רמת גן.

## קריירה
היימן נולד בקזחסטן הסובייטית שבברית המועצות, לאחר מכן עבר עם הוריו לפולין בשנת 1946. התחיל לשחק בתור נער בקבוצת הילדים של ויסלה קרקוב. ב-1956 עלה עם הוריו לישראל זמן מה לפני מבצע סיני והתחיל לשחק בקבוצות הנוער של הפועל רמת גן.

בגיל 16 הוקפץ לקבוצת הבוגרים על ידי מאמן הקבוצה משה וארון לאחר שהתבלט בקבוצת הנוער, וב-9 בינואר 1960 ערך את הופעת הבכורה במדי הבוגרים. ב-1962 הגיע לאמן את הקבוצה דוד שווייצר, והיימן החל לתפוס מקום של קבע בהרכב הקבוצה, ובמקביל התגייס לצה"ל ושירת כנהג של קצין השלישות בפיקוד מרכז בצריפין. היימן היה אחד מכוכבי הקבוצה בעונת האליפות ההיסטורית של רמת גן ב-1963/1964. סגנון משחקו בקבוצה כקשר קיצוני התקפי כלל זריזות, מסירות מהירות ויכולת כידרור מול היריבים על מנת לפרוץ את ההגנה. למרות הצלחתו הספורטיבית, התלבט באותה עת לגבי המשך דרכו בכדורגל בשל בעיות פרנסה.

בעונת 1969/1970 עבר למכבי תל אביב שם שיחק עד עונת 1972/1973, והיה לו חלק בשתי אליפויות מדינה, גביע מדינה אחד (שהשלים דאבל ב-1970) ובגביע אסיה לאלופות השני שלקחה הקבוצה ב-1970/1971. לאחר מכן בילה תקופה קצרה מאוד בהכח מכבי רמת גן אך עקב מלחמת יום הכיפורים התגייס היימן לצה"ל ובמשך שבעה חודשים היה מגויס לגדוד משוריין בסיני. לאחר מכן חזר היימן להפועל רמת גן למשך עונה וחצי, לאחריה פרש ממשחק פעיל, כאשר ב-5 ביוני 1976 ערך את הופעתו האחרונה במדי הקבוצה. היימן הופיע בסך הכל 264 משחקים במדי הפועל רמת גן והבקיע 39 שערים בליגה ו-7 בגביע, לאורך 14 עונות במועדון. עד היום נמצא היימן במקום החמישי בין שיאני ההופעות ובמקום ה-12 ברשימת מלכי השערים של המועדון.

להיימן אף שלוש הופעות במדיה הבוגרים של נבחרת ישראל.

לאחר הפרישה אימן היימן בקבוצות הנערים במועדון, ותחתיו עברו בקבוצות: שולי גילארדי, יובל נעים, אבי ברשצקי, עוזי צדקה ועוד. לאחר שלוש שנים כמאמן בנערים של המועדון עבר לאמן את הנוער של הפועל רמת השרון.

במשך חלק משנותיו ככדורגלן ו-35 שנים סך הכל, נשאר היימן בעבודתו השנייה - נהג בחברת האוטובוסים וההיסעים אגד.

## תארים
;הפועל רמת גן
* אליפויות: 1963/1964
;מכבי תל אביב
* אליפויות: 1969/1970, 1971/1972
* גביע המדינה: 1969/1970
*אליפות אסיה לקבוצות: 1970/1971

## קישורים חיצוניים

* עמוד השחקן של צבי היימן, באתר ההתאחדות לכדורגל בישראל (רשום בטעות בשם בני היימן)
*ראיון מקיף עם צביקה היימן, בבלוג אתר "המכתש"

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רמת גן
קטגוריה:כדורגלני מכבי תל אביב
קטגוריה:כדורגלני הכח רמת גן
קטגוריה:רמת גן: כדורגלנים
קטגוריה:ישראלים ילידי קזחסטן
קטגוריה:עולים בשנות ה-1950
קטגוריה:ישראלים שנולדו ב-1943
ג'עפר בן אבי טאלב

**ג'עפר בן אבי טאלב** (בערבית: **جعفر بن أبي طالب**), הידוע גם בשמות ג'עפר אל-טיאר (جَعفَر الطَيّار) וד'ו אל-ג'נאחין (ذو الجَناحَین) היה אחד מהצחאבה, אחיו של האימאם עלי בן אבי טאלב, ובן דודו של מוחמד נביא האסלאם. היה מנהיגם של המוסלמי שיצאו להגירה לחבש, והיה מפקד הצבא של המוסלמים בקרב מוטה , בו הוא גם נהרג.

## משפחה
אביו היה אבו טאלב בן עבד אל-מוטליב בן האשם בן עבדל מנאף בן קסי בן כּלאב בן מרה מן כּעב בן לואי בן גאלב בן פהר בן מאלק בן אל-נדר בן כנאנה בן ח'זימה בן מדרכּה בן אליאס בן מדר בן נזאר בן מעד בן עדנאן.

אמו הייתה פאטמה בנת אסד בן עבד מנאף אל-האשמיה אל-קרשיה.

אשתו הייתה אסמאא בנת עמיס, וילדיו היו: חמיד, חמזה, עבד אללה אל-אכבר, מוחמד אל-אכבר, עון, מוחמד אל-אסע'ר, עבד אללה אל-אווסט, עבד אללה אל-אסע'ר, אל-חוסיין, אחמד, נעמא, ואום אל-קאסם.

## ההגירה לחבש
בשנת 614, מוחמד הורה לקבוצה של מוסלמים להגר ממכה לחבש על מנת שיוכלו לתפוס שם מחסה ולהתגונן מפני הרדיפות שחוו וסבלו המוסלמים במכה באותה תקופה. מוחמד אמר להם "תפסו מחסה בחבש, המלך שלהם הוא אדם צדיק, אשר לא עושה עוול לאיש. סעו לשם, עד שאללה יפתח את הדרך למוסלמים". ג'עפר מונה להיות המנהיג של ההגירה הזאת. כשהמוסלמים הגיעו לחבש, המלך החבשי זימן אותם אליו. ג'עפר אמר לו "אני אגיד לך את אשר שמעתי מהמנהיג שלי, הנביא". אז הוא אמר "נביא הגיע מתוכנו, כדי לקרוא לנו להימנע מעבודת אלילים, ריבית, עשיית עוול לאחרים, שפיכות דמים, ניאוף וזנות. הוא הזמין אותנו אל הצלאה והזכאה, אל הצדק והנחמדות לשכנים". מלך חבש שאל את ג'עפר "האם יש לך משהו מהדברים שהנביא שלך הביא לכם מאלוהים?", אז ג'עפר הקריא לו פסוקים מסורת מרים המספרת את סיפורם של ישוע ואמו. המלך התרגש למשמע הפסוקים הללו, והסכים לתת למוסלמים מחסה בארצו.

## בתרבות
דמותו של ג'עפר בן אבי טאלב הופיעה במספר סדרות וסרטים.

ב-1975, גילם את דמותו של ג'עפר השחקן מוניר מעאסרי (אנ') בסרט המסר.

ב-2008, גולמה דמותו על ידי השחקן עמאר שלק, בסדרה Muhammad: The Final Legacy (אנ').

ב-2012, השחקן ראפי ווהאבי גילם את דמותו של ג'עפר בסדרה עומאר (אנ').

## ראו גם
* עקיל בן אבי טאלב

## קישורים חיצוניים

## הערות שוליים

קטגוריה:צחאבה
כוכב נולד (סרט, 1937)

250px|ממוזער|שמאל|ג'נט גיינור ופרדריק מארץ' בכוכב נולד 1937
**כוכב נולד** (באנגלית: **A Star Is Born**) הוא סרט דרמה רומנטית אמריקאי בצבעי טכניקולור משנת 1937, בבימויו של ויליאם ולמן, עם ג'נט גיינור, פרדריק מארץ' ואדולף מנז'ו בתפקידים הראשיים.

העלילה מספרת על כוכב קולנוע מפורסם שמריץ את הקריירה של אשתו ובאותו זמן הקריירה שלו דועכת עד לסוף טרגי.

שלושה רימייקים נוספים הופקו לסרט:
* כוכב נולד (1954) – בכיכובם של ג'ודי גרלנד וג'יימס מייסון.
* כוכב נולד (1976) – בכיכובם של ברברה סטרייסנד וקריס קריסטופרסון
* כוכב נולד (2018) – בכיכובם של בראדלי קופר וליידי גאגא.

## תקציר העלילה
אסתר ויקטוריה בלדג'ט (ג'נט גיינור) גרה בחוה חקלאית בדקוטה הצפונית ושואפת להיות שחקנית קולנוע. אביה ודודתה מתנגדים לכך ורק סבתה (מיי רובסון) תומכת בה בהשגת שאיפותיה ונותנת לה כסף בחשאי לטיסה להוליווד.

היא מתחילה לחפש עבודה כשחקנית אך נאמר לה שהסיכוי שלה הוא אחד למאה אלף. היא מתוודעת לדייר סמוך לחדרה בשם דני מקווייר (אנדי דיויין) שהוא עוזר במאי שמזמין אותה לקונצרט בהוליווד בול שם היא רואה לראשונה את נורמן מיין (פרדריק מארץ') שהקריירה שלו מקרטעת בגלל בעיות השתייה שלו.

דני מסדר לה עבודה כמגישה בנשף של שחקנים שם היא נתקלת שוב בנורמן שמתאהב בה ומשכנע את המפיק שלו, אוליבר נילס (אדולף מנז'ו) לתת לה תפקיד בסרט שבו הוא מופיע. נילס מתלבט אך לבסוף מסכים. היחצ"ן העיתונאי שלו, מאט ליבי (ליונל סטנדר), מראיין את אסתר, משפץ את קורות חייה ובהסכמה עם נילס הוא משנה את שמה לוויקי לסטר.

ויקיר מתפרסמת בסרט הזה שמצליח בקופות והם מתחתנים ונוסעים לירח דבש. הקריירה של נורמן יורדת לשפל בעוד שוויקי מתפרסמת. הוא מובטל ונשאר בבית והיא מפרנסת אותו.

כאשר היא מקבלת פרס אוסקר לשחקנית הטובה ביותר הוא מתפרץ שיכור ומטיח דברים קשים נגד האקדמיה.

לבסוף הוא נעלם ונעצר על ידי המשטרה באשמת שוטטות ושיכרות. השופט רוצה לכלוא אותו לשנתיים אך ויקי מגיעה למשפט ומשכנעת את השופט כי יבטל את גזר הדין והיא תהיה אחראית על שיקומו.

הוא חוזר הביתה והיא ממשיכה בעבודתה אך הוא שקוע בדיכאון עמוק, פוסע לים ומתאבד בטביעה. ויקי בדיכאון ורוצה להפסיק לשחק אך סבתה מגיעה ומשכנעת אותה להמשיך. בטקס ההקרנה של סרטה החדש היא מודיעה לקהל: "אני גברת נורמן מיין".

## צוות השחקנים

## פרסים
* פרס אוסקר לשם כבוד – ויליאם הווארד גרין, על טכניקת הטכניקולור בסרט.
* פרס אוסקר לסיפור הטוב ביותר – ויליאם ולמן, רוברט קרסון.
* מועמדות לפרס אוסקר לסרט הטוב ביותר – דייוויד או סלזניק.
* מועמדות לפרס אוסקר לבמאי הטוב ביותר – ויליאם ולמן.
* מועמדות לפרס אוסקר לשחקן הטוב ביותר – פרדריק מארץ'
* מועמדות לפרס אוסקר לשחקנית הטובה ביותר – ג'נט גיינור
* מועמדות לפרס אוסקר לתסריט המעובד הטוב ביותר – אלן קמפבל, רוברט קרסון, דורותי פרקר
* מועמד לפרס אוסקר לעוזר במאי – אריק סטייסי

## קישורים חיצוניים

* כוכב נולד 1937, באתר TCM
* קדימון לכוכב נולד 1937, באתר יוטיוב

קטגוריה:התאבדות בקולנוע
קטגוריה:סרטי 1937
קטגוריה:סרטי דרמה אמריקאיים
קטגוריה:סרטי דרמה רומנטית אמריקאיים
קטגוריה:סרטי יונייטד ארטיסטס
קטגוריה:סרטים אמריקאיים משנת 1937
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטים על אלכוהוליזם
קטגוריה:סרטים רומנטיים
קטגוריה:ערכים שבהם תבנית בריטניקה אינה מתאימה
לוק ביינס

**לוק ביינס** (באנגלית: **Luke Baines**; נולד ב-8 ביוני 1990) הוא שחקן אוסטרלי יליד אנגליה, הידוע בעיקר בזכות מתפקידו בתור ג'ונתן מורגנשטרן בסדרה "ציידי הצללים".

## ביוגרפיה
ביינס נולד בעיירה הייד במנצ'סטר, אנגליה. הוא גדל בפרוור של העיר סידני, אוסטרליה. ביינס החל להשתתף בשיעורי משחק כבר בהיותו בן חמש ואף למד מוזיקה וריקוד.

ביינס למד בתיכון לאמנויות הבמה בצפון סטראטפילד, ניו סאות' ויילס באוסטרליה, שם למד דרמה, מוזיקה וריקוד.

## קריירה
את הקריירה שלו החל בגיל צעיר, בשנת 2004 הופיע במספר פרקים בסדרה האוסטרלית קרוב רחוק.

ביינס הופיע גם בסרטים "מעגל הזהב" של מייקל קינג ובסרט להציל את מיסטר בנקס.

בשנת 2013, ביינס כיכב בסרטו של ריצ'רד צלניקר "כשהלילה מגיע". הסרט עוקב אחר שון הולוואי (מיקו אוליבייה) בן ה-17 שנקלע לקבוצת מנודים מתבגרים בשם 'המיספיטים', שמנהיגו הכריזמטי והלא מתפקד ריקי גלדסטון (ביינס), לוקח אותו תחת כנפיו.

ב־2014 הופיע בסרט "The Ever After" של מארק וובר וטרזה פאלמר. הוא צולם בלוס אנג'לס ובניו יורק בין יולי לאוגוסט 2013.

בשנת 2015 הוא הופיע כרוצח סדרתי בסרט "הנערה בתמונה" שהופק על ידי וס קרייבן, והוקרן לראשונה ב-Midnight Madness בפסטיבל הסרטים הבינלאומי בטורונטו, קנדה. הופעתו זכתה לשבחים רבים.

בשנת 2016 הצטרף לאנדרו גארפילד וריילי קיוך בסרט "תעלומה בסילבר לייק" של דייוויד רוברט מיטשל.

ביינס הופיע בכמה תוכניות טלוויזיה, כולל "ציידי הצללים", שם גילם את ג'ונתן מורגנשטרן, אחיה של קלרי, בחלק השני של העונה השלישית.

בשנת 2020 הוא הופיע בדמותו של רוניקום בפרק מתוך הסדרה "סוכני S.H.I.E.L.D." וגילם טייס מעבורת אימפריאלית בסדרה "המנדלוריאן" בשירות הסטרימינג של דיסני+.

בשנת 2021 ביינס כתב וכיכב בסרט קומדיית האימה "Untitled Movie Horror Movie", שצולם מרחוק על ידי השחקנים במהלך מגפת הקורונה.

## חיים אישיים
ביוני 2022 הצהיר ביינס כי הוא הומוסקסואל, וכי הוא נמצא במערכת יחסים עם גבר. יצא בעבר עם השחקנית מירנדה ריי מיו.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:שחקנים להט"בים אוסטרלים
קטגוריה:ביסקסואלים אוסטרלים
קטגוריה:מהגרים מבריטניה לאוסטרליה
קטגוריה:אוסטרלים שנולדו ב-1990
גאורג זאל

**גאורג אדוארד אוטו זאל** (בגרמנית: **Georg Eduard Otto Saal**; 11 במרץ 1817 – 3 באוקטובר 1870) היה צייר גרמני.

## ביוגרפיה
זאל היה בנו של פקיד בעיר קובלנץ אוטו פיליפ זאל. הוא הצליח לעבוד כשרטט בשחזור חורבות מצודת סטולצנפלס ליד קובלנץ.

ציוריו הראשונים נוצרו מעט מאוחר יותר. בין השנים 1842–1846 הוא למד ציור נוף כסטודנט חופשי אצל הנס גודה באקדמיה של דיסלדורף בניהולו של יוהאן וילהלם שירמר ובשנה הראשונה בכיתת אדריכלות של רודולף ויגמן. במהלך תקופה זו נסע בגרמניה והגיע ליער השחור. סביר להניח שגודה ואנדראס אכנבאך עוררו את התעניינותו בנורווגיה.

בשנת 1847 הוא יצא לטיול לימודי בן חמישה חודשים לנורווגיה יחד עם אוגוסט לאו ואוגוסט בקר (מאוסלו ועד ברגן). ולאחר מכן וילהלם פון שדו קיבל אותו כסטודנט לתואר שני. תמונותיו על נורווגיה, נוצרו באולפן, הביאו לו תהילה והכרה.

בשנת 1848 עבר להיידלברג. בשנת 1850 הוא נסע לטיול נוסף בנורווגיה. בשנת 1852 נסע לשווייץ, בשנת 1853 לבוואריה.

הוא התחתן עם סוזן לאנג ב-16 באוקטובר 1852 איתה נולדו לו שני ילדים. ב-1852/53 עבר לבאדן-באדן, שם היה בית המגורים העיקרי שלו עד מותו. בשנת 1853 הוא קיבל את התואר צייר בית המלוכה של באדן. מאז 1857 היה לו בית שני בפריז. מכאן הוא הגיע לברביזון בשנת 1858, שם, על פי הצהרתו שלו, הוא "באמת למד לראות". נסיעתו השלישית לנורווגיה התקיימה בשנת 1854 ולקחה אותו לכף הצפוני. הוא גם נסע לסאבוי ולאנגליה בשנת 1864.

זאל נפטר משבץ מוחי. קברו נמצא בבית העלמין בעיר באדן-באדן.

## יצירה
זאל ידוע בעיקר בזכות תמונותיו של נורווגיה שצוירו בסטודיו, המביעות את גדולתו של הטבע. התמונות הן פנורמיות מנקודות מבט גבוהות. מפלי מים הם מהנושאים העיקריים שלו. עבודותיו הנורדיות נמצאות באוספים ציבוריים במוזיאון סטדל בפרנקפורט, במוזיאון לאמנויות יפות בלייפציג ובמוזיאון מיטלריין קובלנץ 1854.

עם זאת, הוא צייר גם נופים מבאדן ומנסיעותיו האחרות. לעיתים קרובות הוא צייר תמונות של לילות ירח ושמש של חצות שהיו פופולריים באותה תקופה.

בתחילה, זאל הושפע מהרומנטיקה של הריין. מורו שירמר לימד אותו את הייצוג המוגזם של המציאות מבחינת התוכן הרומנטי שלה, בשילוב קומפוזיציה זהירה ופירוט מוקפד.

משנת 1854 ואילך החל זאל להתנתק מגישות המורה שלו ולפנות יותר לעבר ריאליזם. פריצת דרך הגיעה בזמן שהותו בברביזון בשנת 1858, כאשר למד להעריך ציור בחוץ, בסגנון קליל ומוטיבים לא יומרניים. עם זאת, הוא מעולם לא ויתר לחלוטין על הקישוט ועל תשומת הלב לפרטים והמשיך לצייר בצורה הקודמת, במיוחד לצורך מכירות.

בנוסף לציורי נוף, זאל עשה גם דיוקנאות רבים, תמונות בעלי חיים וציורי ז'אנר וקריקטורות.

## גלריה

File:Georg Eduard Otto Saal - Moonlit night at the lake - M.Ob.1539 MNW - National Museum in Warsaw.jpg

File:Georg Eduard Otto Saal Bärenfamilie in Gebirgslandschaft 1859.jpg

File:Georg Saal Kenilworth.jpg

File:Georg Saal Norwegische Fjordlandschaft.jpg

File:Georg Saal Mädchen in Tracht 1861.jpg

File:Georg Saal (attr) Porträt Josepha Ebner 1867.jpg

File:Georg Saal (attr) Porträt Fridolin Uhle.jpg

File:Georg Saal Schwarzwaldstube 1861.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1817
קטגוריה:גרמנים שנפטרו ב-1870
אלישה ויינרייט

**אלישה אנה וויינרייט** (באנגלית: **Alisha Ena Wainwright**; נולדה ב-14 ביולי 1989) היא שחקנית אמריקאית, הידועה בתפקידיה בסדרה "איך לגדל גיבור-על"  של נטפליקס ומהסדרה "ציידי הצללים" ברשת Freeform.

## ביוגרפיה
וויינרייט נולדה וגדלה באורלנדו שבפלורידה. אימה היא ילידת ג'מייקה ואילו אביה מהאיטי.

## קריירה
אחרי שהופיעה במערכון קומדיה באינטרנט בערוץ היוטיוב "סמוש" בשנת 2012, ויינרייט התארחה בכמה הפקות קולנוע וטלוויזיה כולל "מחשבות פליליות", "הוחלפו בלידתן" ו"המפענחת: פשעים חמורים". 

בספטמבר 2016, לוהקה בתור אשת הזאב מאיה רוברטס בסדרת הפנטזיה "ציידי הצללים" של Freeform, המבוססת על סדרת הספרים The Mortal Instruments מאת קסנדרה קלייר. לאחר שהייתה דמות חוזרת בעונה השנייה, היא קודמה לסדרה כדמות ראשית בעונה השלישית של התוכנית.

בשנת 2018 החלה לשחק בסדרה "איך לגדל גיבור-על" של נטפליקס.

## פילמוגרפיה
### סרטים

### טלוויזיה

### קישורים חיצוניים

קטגוריה:אמריקאים ילידי פלורידה
קטגוריה:אורלנדו: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא ג'מייקני
קטגוריה:אמריקאים ממוצא ג'מייקני
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
אלברט עמר

**אלברט עמר** (נולד ב-7 בנובמבר 1956) הוא זמר ויוצר ישראלי, אשר התפרסם בעקבות הוצאת התקליט "שקוף" בשנת 1990.

## ביוגרפיה
אלברט עמר עלה עם משפחתו מקזבלנקה במרוקו, בגיל 6. גדל בפרדס חנה במשפחה מרובת ילדים, אחד מאחיו הוא הראשון לציון שלמה עמאר. הוא התחנך בבית ספר יסודי ממלכתי דתי, ממנו המשיך ללימודים בישיבה. בגיל הצבא, לא היה כשיר לגיוס, לדבריו היה בתקופה קשה "מפוצץ בסמים וכועס על כל העולם". 

בגיל 21 התגייס לצבא במסגרת "נערי רפול" (מקא"ם) ושירת בחיל התותחנים. ולאחר השחרור חזר לפרדס חנה, שם הקים תיאטרון קהילתי עם הבמאי רמי רוזן. נולה צ'לטון הזמינה אותו להצטרף לפרויקט תיאטרון חברתי בקריית שמונה, שם הופיע לצד שחקנים צעירים, שלאחר מכן התפרסמו, ביניהם איציק ויינגרטן, עופרה ויינגרטן, מוני מושונוב, סנדרה שדה, שלמה בראבא, חוה אורטמן, דליק ווליניץ, ארנון צדוק ואחרים. 

בעידודה של נולה צ'לטון ובזכות מאבקה, התקבל ללמודי תיאטרון באוניברסיטת תל אביב, למרות שלא הייתה לו תעודת בגרות. בפסטיבל ישראל ב-1989, הופיע במופע היחיד "שקוף", מופע מוזיקלי שיצר עם המחזאית דניאלה כרמי והמלחין אלדד לידור. המופע הציג במונולוגים ובשירים את סיפורה של "החצר האחורית של ישראל", קשיי הקליטה וההשתלבות בארץ והכאב החברתי. לאחר מספר חודשים, הוציא תקליט עם שירי המופע, הנושא את שם המופע: "שקוף". 

לאחר הוצאת התקליט פנה עמר לעבודה חינוכית עם בני נוער בסיכון. כעשר שנים לאחר הוצאת התקליט "שקוף" חזר עמר בתשובה. עמר נשוי עם חמישה ילדים מנישואים אלו ושניים מקשרים קודמים. הוא ממשיך ליצור מוזיקה ומלמד משחק בסמינר הקיבוצים.
## משפחתו
אחיו, הרב שלמה משה עמאר, היה  הרב הראשי הספרדי לישראל, ונשיא בית הדין הרבני הגדול.

## יצירות
* שקוף (1990)

## קישורים חיצוניים
* 
* הבלוג של אורי הייטנר

## הערות שוליים

קטגוריה:זמרים ישראלים
קטגוריה:אמנים ישראלים שחזרו בתשובה
קטגוריה:בוגרי אוניברסיטת תל אביב: תיאטרון
קטגוריה:סגל סמינר הקיבוצים
קטגוריה:ישראלים שנולדו ב-1956
אפס אמון

**רשת Zero-trust**, **רשת אפס אֵמוּן** או סתם **אפס-אמון** (וגם **ארכיטקטורת אפס אמון**, **מודל אבטחה אפס אמון,** **ZTA,** **ZTNA**), הוא מונח בתחום טכנולוגיית המידע (IT) והגנת סייבר, המתאר גישה לעיצוב ויישום של רשתות ה-IT. הרעיון המרכזי העומד מאחורי אפס-אמון הוא כי אין לסמוך כברירת מחדל על מכשירים ברשת, כגון מחשבים ניידים, גם אם הם מחוברים לרשת ארגונית מנוהלת כגון ה-LAN הארגוני וגם אם אומתו בעבר. ברוב סביבות הארגון המודרניות, הרשתות הארגוניות מורכבות ממקטעים רבים המחוברים זה לזה, שירותים ותשתיות מבוססי ענן, חיבורים לסביבות מרוחקות וניידות, ומתחברים יותר ויותר ל-IT לא קונבנציונלי, כמו מכשירי IoT. הגישה הישנה של אמון אוטומטי במכשירים בסביבה הארגונית, או מכשירים המחוברים אליו באמצעות VPN, הפכה הגיונית פחות בסביבות המודרניות שהן מגוונות ומבוזרות. במקום זאת, גישת רשת האפס-אמון דוגלת באימות הדדי, כולל בדיקת זהות ותקינות של מכשירים ללא קשר למיקום, ומתן גישה ליישומים ושירותים על סמך אמון זהות המכשיר ובריאות המכשיר במקביל ובנוסף לאימות משתמשים.

## הגדרות ועקרונות
מסוף שנת 2018, עבודות שבוצעו בארצות הברית על ידי חוקרי אבטחת סייבר של המכון הלאומי לתקנים וטכנולוגיה (NIST) והמרכז הלאומי לביטחון סייבר (NCCoE), הובילו לפרסום מיוחד תקני (SP) של הגדרות לארכיטקטורת אפס-אמון שנקרא: "SP-800-207, *Zero Trust Architecture"*. התקן מגדיר אפס אמון (ZT) כאוסף של מושגים ורעיונות שנועדו לצמצם את חוסר הוודאות באכיפת החלטות גישה מדויקות לפי בקשה במערכות מידע ושירותים מול רשת שנחשבת לפגועה. ארכיטקטורת אפס אמון (ZTA) היא תוכנית אבטחת סייבר לארגון המשתמשת במושגי אפס-אמון ומקיפה קשרי רכיבים, תכנון זרימת מידע ופעילויות, ומדיניות גישה. לכן, ארגון אפס אמון הוא תשתית הרשת (פיזית ווירטואלית) והמדיניות התפעולית הקיימת עבור ארגון כתוצר של ZTA.

גישה חלופית אך עקבית ננקטת על ידי NCSC, בזיהוי העקרונות המרכזיים העומדים מאחורי ZTA:

# מקור חזק יחיד לזהות משתמש
# אימות משתמשים
# אימות מכונות
# הקשר נוסף, כגון תאימות למדיניות ומדד בריאות המכשירים ברשת
# מדיניות הרשאה לגישה ליישומים
# מדיניות בקרת גישה ביישום

## הערות שוליים

קטגוריה:אבטחת מחשבים
קטגוריה:אבטחת מידע
קטגוריה:מערכות מידע
קטגוריה:היי-טק
קטגוריה:לוחמה קיברנטית
ג'ון ויטלי

**ג'ון אוֹיְלֶר ויטלי** (באנגלית: **John Euler Whitley**; נולד ב-15 בספטמבר 1970) הוא פקיד ממשל אמריקאי, שכיהן בפועל כמזכיר הצבא של ארצות הברית מאז השבעתו של ג'ו ביידן לנשיא ארצות הברית ב-20 בינואר 2021 ועד לאישור מינויה של כריסטין וורמות' בשלהי מאי אותה שנה. בשנים 2018–2021 היה עוזר מזכיר הצבא לענייני ניהול פיננסי וביקורת.

## ביוגרפיה
ויטלי נולד בפלורידה, אך גדל בעיר קליר ספרינג (Clear Spring) שבצפון מרילנד. בשנת 1996 השלים את לימודיו הגבוהים בווירג'יניה טק עם תואר ראשון במדעי בעלי החיים ותואר ראשון נוסף בכלכלה חקלאית. בשנת 2000 קיבל תואר שני בכלכלה מאוניברסיטת שיקגו.

משנת 1988 עד 1992 שירת ויטלי בצבא ארצות הברית. הוא שירת כמפקד שאינו קצין. בעת שירותו הצבאי השלים את ריינג'ר סקול  וכן קורסים רבים אחרים. בשנת 2007 עבד וויטלי במשרדו של ג'ון קייל, לשעבר חבר הסנאט של ארצות הברית מטעם מדינת אריזונה. לזמן מה היה ויטלי עמית בכיר ב"המכון לניתוח ביטחוני" (IDA) שבאלכסנדריה בווירג'יניה. כמו כן, הוא משמש כפרופסור חבר בבית הספר למדיניות ציבורית ומנהל ציבורי של אוניברסיטת ג'ורג' וושינגטון.

ב-1 בפברואר 2018 הכריז נשיא ארצות הברית דונלד טראמפ על ויטלי כעוזר מזכיר הצבא לענייני ניהול פיננסי וביקורת. ב-18 בספטמבר 2018 אישר הסנאט של ארצות הברית את מועמדותו בהצבעה קולית. הוא הושבע לתפקידו ב-26 בספטמבר אותה שנה.

החל מ-16 באוגוסט 2019 ועד 13 במרץ 2020, היה ויטלי ממלא המקום של מנהל הערכת עלויות ואמדן תוכניות במחלקת ההגנה של ארצות הברית. לאחר מכן הועבר לתפקיד באורח רשמי דה יורה, החל מ-1 במרץ 2020 עד 4 במאי אותה שנה. באותו יום תמה כהונתתו בתפקיד זה, והוא הועמד למשרה באופן רשמי. עם זאת, ב-3 בינואר 2021 — יום התכנסות הקונגרס ה-117 של ארצות הברית — הוחזרה מועמדותו לנשיא היוצא טראמפ במסגרת כללי הסנאט האמריקאי.

הנשיא ג'ו ביידן מינה את ויטלי עם השבעתו למזכיר הצבא של ארצות הברית בפועל. ויטלי קיבל על עצמו את מינויו של ביידן וכן פיקח על 25,000 אנשי המשמר הלאומי של ארצות הברית שהוצבו בוושינגטון הבירה במהלך ההשבעה הנשיאותית של הנשיא. ב-28 במאי תמה כהונתו כמזכיר הצבא בפועל.

## קישורים חיצוניים

## הערות שוליים

קטגוריה:בוגרי אוניברסיטת וירג'יניה טק
קטגוריה:בוגרי אוניברסיטת שיקגו
קטגוריה:כלכלנים אמריקאים
קטגוריה:סגל מחלקת ההגנה של ארצות הברית
קטגוריה:מזכירי הצבא של ארצות הברית
קטגוריה:נשיאות ג'ו ביידן: אישים
קטגוריה:אמריקאים שנולדו ב-1970
אדולף שרייר

**כריסטיאן אדולף שרייר** (בגרמנית:**Christian Adolf Schreyer**; 9 ביולי 1828 – 29 ביולי 1899) היה צייר בעלי חיים, נוף וז'אנר גרמני.

## ביוגרפיה
שרייר נולד כבנם של סוחר היין פטר שרייר משפייר ואשתו מריה סלומה. הוא הגיע ללמוד אמנות בגיל 15 והיה סטודנט עם אנטון בורגר, יאקוב מאורר ופיליפ רומף, בין היתר.

שרייר למד בפרנקפורט עד 1854, בהפסקות עם כמה שהיות באקדמיות לאמנות בדיסלדורף, מינכן ושטוטגרט. הוא למד באקדמיה של דיסלדורף בשנת 1848. שם הוא היה סטודנט בשיעור הציור של תיאודור הילדברנדט. בשנת 1854 עזב שרייר את עיר הולדתו והצטרף לצבא האוסטרי כמתנדב במלחמת קרים עד 1856. לאחר מכן שימש כבן לוויה של הנסיך אמריך פון תורן במסעו דרך הונגריה, רומניה ורוסיה.

בשנת 1856 שרייר נסע לפריז, בשנה שלאחר מכן לבוקרשט וחזר לגדודו למשך זמן מה. בסוף 1857 חזר שרייר לפרנקפורט וביקר גם את חבריו במושבת הציירים קרונברג.

מאוחר יותר הוא עשה טיול ארוך לפריז ולאלג'יר בשנת 1861. שרייר התגורר בפריז מחורף 1861/62. הוא שהה בצרפת ברציפות עד 1870. בזמן הזה עשה כמה מסעות למזרח התיכון. בדומה לאוגן בראכט בן זמנו, הוא פנה בציור לאוריינטליזם, מה שתרם משמעותית לתהילתו.

בשנת 1872 קנה שרייר בית בקרונברג והתגורר בקיץ בטאונוס ובחורפים בפריז עד סוף ימיו.

בשנת 1895 הוא מונה לאזרח כבוד של העיר קרונברג.

הוא נפטר בשנת 1899 בגיל 71.

באותה שנה הגלריה הלאומית בברלין הציגה 150 מעבודותיו לרגל תערוכת זיכרון.

## גלריה


File:Adolf Schreyer - Arab Horsemen - 1917.8.1 - Reading Public Museum.jpg|פרשים ערבים

File:Adolf Schreyer - Arabs - 169-1928 - Saint Louis Art Museum.jpg|ערבים

File:Adolf Schreyer Bedouins taking aim.jpg|בדואים

File:Adolf Schreyer Ottoman Encampment.jpg|מחנה של עות'מאנים
 

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1828
קטגוריה:גרמנים שנפטרו ב-1899
הקיר

**הקיר** הוא סרט דוקומנטרי ישראלי, זוכה פרס הסרט הטוב ביותר בפסטיבל דוקאביב 2017 בבימויה של מורן איפרגן. הסרט הוקרן בפסטיבלים נחשבים רבים ברחבי העולם, נרכש להפצה בצרפת ועלה גם להקרנות סדירות בקולנוע לב תל אביב ובסינמטקים השונים ברחבי ישראל.

## עלילה
אישה המפרקת את נישואיה, נמלטת אל עזרת הנשים בכותל המערבי בירושלים ומתעדת משם במשך שנה את המתרחש בחייה האישיים ואת המתרחש במקום. "הקיר" עוקב אחר תהליך "חורבן הבית" של הבמאית דרך מערכות היחסים הטלפוניות שלה עם הנשים החשובות בחייה- אמא שלה, אחותה הגדולה, וחברתה הטובה. בו בזמן הסרט מתעד את המתרחש במקום שהוא הסמל הדתי והלאומי החזק בישראל. מקום אשר עולים אליו לרגל לחגוג ולבכות, ביום ובלילה בימי חול וחג, ומביט בתהליכים הדתיים והלאומיים שעוברים על החברה הישראלית. דיוקן כפול של מקום ושל אישה. מפגש בין סאונד לתמונה, בין האישי לציבורי בין אלוהים להיעדרו.

בשפה הקולנועית של הסרט אין קשר ישיר בין התמונה לסאונד. בעוד ששומעים שיחות של איפרגן ברקע עם אנשים שונים (אמא שלה, אחותה, חברה, אנשים זרים) על המסך רואים צילומים של הכותל המערבי בירושלים שצולמו במשך שנה.

## הבקורות
* על פי אתר וואלה:"הסרט מיטיב לשלב בין הפרטי והכללי, קודש וחול, ארצי ורוחני, ולהראות כיצד כל אלה מתערבבים זה בזה תמידית, ואינם אלא שני צדדים שונים של אותו מטבע. בראש ובראשונה, אם כך, מדובר ביצירה קולנועית המשלבת בין עשייה מיומנת ורגישה לאמירה תאורטית עמוקה וחכמה."
* על פי אתר ynet:"הקיר מייצר דיאלקטיקה מעניינת בין סאונד ותמונה. ברובד האחד, אנו חוזים במתרחש בעזרת הנשים בכותל. דימויים של תשוקה, דבקות, אמונה. ברובד האחר, זה השמיעתי, אנו מאזינים לשיחות הטלפון שמנהלת איפרגן עם חברתה הטובה, עם אחיותיה, אמה, סבתה המנוחה, וגם שני גברים בחייה – בעלה ובן זוגה לשעבר, פלסטיני."
*אורי קליין ב"הארץ":"הקיר": הסרט שפורץ את גבולותיו של הקולנוע התיעודי. סרטה התיעודי של מורן איפרגן המתרחש סביב היומיום ברחבת הכותל, הוא יצירה מתוחכמת ודקת הומור המראה עד כמה הפרטי הוא פוליטי.

## פסטיבלים ופרסים
הסרט נבחר להשתתף בכמה וכמה פסטיבלים בינלאומיים:
* פסטיבל Cinema du Real בפריז (2017).
* פסטיבל Dok-Leipzig 2017.
* פסטיבל הקולנוע היהודי בלונדון, 2017.
* פסטיבל FIPA 2018 (ביאריץ).
* מועמד לפרס הסרט התיעודי הטוב ביותר, פרסי אופיר, 2018.
* זכה בפסטיבל דוקאביב 2017 לסרט הטוב ביותר.

## קישורים חיצוניים

* "הקיר" בפסטיבל הבינלאומי לסרטים דוקומנטריים בתל אביב
* 
* 
* 
* 
* 
* דוקאביב 2017: ״הקיר״ של מורן איפרגן | סינמסקופ
* 

## הערות שוליים

קטגוריה:סרטי 2017
קטגוריה:סרטים תיעודיים ישראליים
קטגוריה:זוכי פרס הסרט הטוב בפסטיבל דוקאביב
קטגוריה:סרטים ישראליים משנת 2017
אמי"ת י'

**בית החינוך חמ"ד אמי"ת מקיף י' אשדוד** (מוכר גם בשם "אמי"ת י' אשדוד ע"ש בצלאל שפרן") הוא בית ספר תיכון דתי באשדוד. בית הספר הוקם ב-2003, עם פתיחת שנת הלימודים תשס"ד.

## הקמה
בית הספר הוקם על ידי עיריית אשדוד בספטמבר 2003 תחילת שנת הלימודים תשס"ד, כמענה להתפתחות המואצת של העיר לכיוון דרום, ומתן מענה נוסף לאוכלוסייה החפצה בחינוך דתי, מעבר לתיכון הדתי הוותיק שהיה ממוקם בצפון העיר. המחזור הראשון כלל 160 בנים ובנות. בית הספר החל את דרכו החינוכית כאשר הבנים והבנות למדו בכיתות נפרדות, אך כעבור כחמש שנים החלו ללמוד במשותף וכיום כל הכיתות בו מעורבות בין בנים לבנות, והוא אחד מהתיכונים הדתיים המעורבים מגדרית היחידים בישראל.

המנהלת הראשונה, ד"ר ירדנה חדד, שימשה בתפקידה כחמש שנים. בית הספר צמח בתקופה זו, והגיע לשיא של 1,056 תלמידים בשנת הלימודים תש"ע. לאחר עזיבתה של המנהלת המייסדת נקלע בית הספר לקשיים רבים ותחלופת מנהלים רבה מאוד. לקראת שנת הלימודים תשע"ג קיבלה רשת אמי"ת את האחריות לניהולו של בית הספר, שהגיע לשיא שלילי של כ-600 תלמידים. מאז צמח בית הספר בחזרה, וכיום מספר הלומדים בו עומד על כ-900 תלמידים.

## מאפיינים
בבית הספר מגוון כיתות לפי צורכי התלמידים - חינוך מיוחד, כיתות שח"ר, כיתות מופ"ת וכיתות עתודה מדעית טכנולוגית. התלמידים לומדים במגוון מגמות - אלקטרוניקה, מדעי המחשב, אדריכלות, רפואה, תקשוב, סייבר, פיזיקה, ביולוגיה ועוד. מנהל בית הספר כיום הוא ירון כרמי.

## קישורים חיצוניים
* 

## הערות שוליים

קטגוריה:אמי"ת
קטגוריה:אשדוד: תיכונים
קטגוריה:בתי ספר תיכוניים בישראל
יוסי רונן

**יוסי רונן** (נולד ב-27 במרץ 1947) הוא במאי טלוויזיה, עורך, מפיק ואיש רדיו ישראלי זוכה פרס כינור דוד ומרצה בבית הספר לתקשורת באוניברסיטת אריאל בשומרון.

## ביוגרפיה
יוסי רונן נולד ב-27 במרץ 1947 בישראל להורים ניצולי השואה.

את שירותו הצבאי עשה בלהקות צבאיות, והשתתף בהצגה על אנה פרנק, שהעלה תיאטרון צה"ל.
בגיל 20 הגיע לגלי צה"ל, שם שירת ככתב צבאי. שובץ תחילה לצוות היומן, שניהל אז דודו דיין, ושידר את הפריצה לעיר העתיקה ב-1967.

השתחרר מצה"ל בנובמבר 1968 והצטרף לטלוויזיה החינוכית. בין היתר, בשנת 1973 ביים את הסדרה "עברית בסימן טוב" שכתבה רות בונדי, בשנת 1977 ביים את התוכנית "מצב משפחתי" וביולי 1978 היה הבמאי המייסד של התוכנית "זהו זה!", בשנת 1978 זכה בפרס כינור דוד ליוצרים בתרבות הישראלית.

כמנהל מחלקת האקטואליה של הטלוויזיה החינוכית היה רונן אחראי לתוכניות "תיק תקשורת", "מוסף המוספים" ו"חדש בעיניים".

נמנה עם מקימי התוכנית "ערב חדש", ביוני 1982, בתחילת מלחמת לבנון הראשונה. שמה הראשון היה "שלום הגליל" ושונה ל"ערב חדש" כשלושה חודשים לאחר עלייתה לאוויר. שימש כעורך הראשי של התוכנית לסירוגין, כ-13 שנה.

בשנת 1991 הפיק וביים את השידור החי הראשון של "מצעד החיים" מפולין.

בשנים 1993–1994 היה סמנכ"ל בחברת החדשות של ערוץ 2.

בשנת 1996 היה בין המייסדים של רדיו אקו 99FM וכיהן בו כמנכ"ל.

בין השנים 1999 ל-2000 ערך את התוכנית "הכול פוליטי" ו"דן בעניינים", שתיהן בהנחיית דן מרגלית ב"קשת 12".

בשנים 2001–2002 היה חבר בצוות ההקמה של ערוץ 10, בתפקיד של מנהל תוכניות.

שימש כבמאי בעימותים בין ראשי המפלגות הגדולות, בחמש מערכות בחירות.

שיחק בתפקיד עצמו בתוכניות "במדינת היהודים" בשנת 2004 וב"זה הסוד שלי" בשנת 2016.

רונן הוא בוגר החוג לתיאטרון באוניברסיטת תל אביב.

רונן הוא מרצה בבית הספר לתקשורת באוניברסיטת אריאל בשומרון, נשוי למיקה ואב לשלושה.

## קישורים חיצוניים
* 
* 
* 
* 
*
*

## הערות שוליים

קטגוריה:בוגרי אוניברסיטת תל אביב: תיאטרון
קטגוריה:שחקני קולנוע וטלוויזיה ישראלים
קטגוריה:מנחי טלוויזיה ישראלים
קטגוריה:זהו זה! - מנחים, מגישי פינות ושחקנים
קטגוריה:שדרני רדיו ישראלים
קטגוריה:סגל אוניברסיטת אריאל בשומרון: בית ספר לתקשורת
קטגוריה:במאי קולנוע ישראלים
קטגוריה:ישראלים שנולדו ב-1947
גיגה ניו יורק

**גיגה ניו יורק** (באנגלית: **Giga New York**) או **גיגה מפעל 2** (**Gigafactory 2**) הוא מפעל של SolarCity, חברת בת של טסלה לייצור תאים פוטו-וולטאיים, בבאפלו, ניו יורק. המפעל בבעלות מדינת ניו יורק, והוקם על שרידי מפעל פלדה לשעבר. בניית המפעל החלה בשנת 2014 והסתיימה בשנים 2016–2017.

בשנת 2013 תוכנן האתר של גיגה ניו יורק כמרכז להנבטה עסקית בתחום האנרגיה הנקייה. SolarCity רכשה ב 2014 את Silevo שמוזגה לתוך טסלה שנתיים לאחר שהמפעל תוכנן. המפעל, בשותפות עם פנסוניק, החל בהרכבה מוגבלת של מודולים פוטו-וולטאיים בשנת 2017 באמצעות תאי PV יפניים מיובאים. היא החלה בייצור מסחרי של מודולים בשנת 2017. בשנת 2018, SolarCity החלה בייצור של תאי שמש בודדים. בסוף 2019 או בתחילת 2020 טסלה החלה בהתקנה מסחרית של גרסה 3 למוצר "Solar Roof" שלה.

בתחילת 2020 הגדילה טסלה את מספר העובדים במפעל ליותר מ-1,500, אך פנסוניק הפסיקה לייצר פאנלים סולאריים במפעל בשנת 2020. עקב מגפת הקורונה, התעסוקה במפעל פחתה במחצית הראשונה של 2020.

## התחייבות למשרות
בשנת 2018 התחייבה טסלה לספק 1,460 משרות במפעל עד אפריל 2020. בתחילת 2020 מספר זה עלה ל-1,834, כולל 376 עובדי פנסוניק שתוכננו לעזוב עד ספטמבר. אולם בשל מגפת הקורונה, התעסוקה במפעל פחתה ל-474 נכון ליום 30 באפריל 2020, והחברה ביקשה וקיבלה שנה נוספת (עד 2021) כדי לעמוד ביעדי הגיוס שלה. עד ספטמבר 2020 חידשה החברה את גיוסה במפעל.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפעלי טסלה
קטגוריה:ניו יורק: מבנים
קטגוריה:אנרגיה סולארית
יבגניה גינזבורג

**יבגניה סולומונובנה גינזבורג** (ברוסית: **Евге́ния Соломо́новна Ги́нзбург**,  20 בדצמבר 1904 – 25 במאי 1977) הייתה סופרת רוסיה ממוצא יהודי, שידועה בכך שלמרות היותה פעילה במפלגה הקומוניסטית, הואשמה על לא עוול בכפה בפעילות מחתרתית (כחלק מהטיהורים הגדולים של סטלין) נגד השלטון הסובייטי וריצתה עונש של 18 שנות מאסר בגולאג. היא פרסמה שני ספרים בעלי ערך אינפורמטיבי רב אודות ההאשמות שהופנו כנגדה וחוויותיה בגולאג.

## קורות חיים
יבגניה גינזבורג נולדה בשנת 1904 במוסקבה לזוג יהודי, רבקה (Revekka) ושלמה (Solomon) גינזבורג. אביה היה רוקח. היא גדלה במוסקבה, אך היא ומשפחתה עברו לעיר קאזאן. בבגרותה נהייתה מורה ונישאה לדימיטרי פדורוב, ולשניים נולד בן בשם אליושה (אלכסיי), שנהרג במצור על לנינגרד במלחמת העולם השנייה. בקאזאן הפכה לפעילת המפלגה הקומוניסטית, כאשר התגרשה ונישאה מחדש לפאבל, שהיה בעל מעמד גבוה במפלגה. לשניים נולד בן, וסילי, שנהיה בבגרותו סופר מפורסם.

## מעצרה ומאסרה בגולאג
בשנת 1937, נעצרה גינזבורג באשמת השתתפות ב"מחתרת טרור טרוצקיסטית". גינזבורג לא השתתפה מעולם בפעילות כזו, והואשמה בה כחלק ממדיניות הטיהורים הגדולים של סטלין. בן זוגה נעצר מעט זמן לאחר מכן באותה האשמה. היא גורשה מהמפלגה הקומוניסטית, ונשלחה על ידי הנ.ק.ו.ד לגולאג ליד נהר קולימה שבסיביר, במזרח הרחוק הרוסי. בגולאג היא עבדה כאחות, ושם גם הכירה את בן זוגה השני, ד"ר אנטון וולטר, אסיר מחצי האי קרים (אשר נשלח לגולאג בגלל מוצאו הגרמני), שעבד כרופא במחנה. לאחר מכן הועברה לבידוד של שנתיים בעיר ירוסלבל, ליד מוסקבה.

את הסבל בבידוד תיארה גינזבורג רבות:

לאחר 10 שנות מאסר בגולאג, שוחררה גינזבורג, אך נשארה בעיר מגדן שליד קולימה על מנת לעבוד כמורה ולהיות עם בן זוגה אנטון. במגדן גם התאחדה עם בנה ואסילי, בעוד כאמור, בנה הבכור אליושה נהרג במלחמת העולם ה-2, ובנוסף, בן זוגה הראשון פאבל נפטר בעת מאסרה. לאחר זמן קצר נעצרה שוב, למשך 8 שנים נוספות, עד שנת 1955 (שנתיים אחרי מות סטלין).

## פועלה לאחר המאסר
ב-1955 חזרה גינזבורג למוסקבה והחלה לכתוב, בין השאר גם על חוויותיה בגולאג. ב-1967 פורסם ספרה המלא הראשון – "Journey into the Whirlwind", שמחולק לשני חלקים: בראשון מתארת גינזבורג את חוויותיה מהמעצר ואת האשמתה על בגידה במפלגה הקומוניסטית וריגול למען מחתרת טרוצקיסטית. בשני היא מתייחסת לשנות המאסר עצמן בסיביר ולחוויות הקשות שעברה שם.

ספרה השני, "Within the Whirlwind", יצא שלוש שנים לאחר מותה, ב-1981. בספר זה ממשיכה גינזבורג לתאר את חייה תחת השלטון הקומוניטי והמאסר. ספר זה עובד בשנת 2009 לסרט באותו שם.

ספריה נחשבים לבעלי ערך אינפורמטיבי רב באשר לתנאי הכליאה של האסירים בברית המועצות, והם פורסמו בכמה שפות, אולם לא הותרו לפרסום בברית המועצות עד שנת 1989, ואז הותרו עקב תהליכי פירוק ברית המועצות.

## קישורים חיצוניים

* 

## הערות שוליים

קטגוריה:סופרות סובייטיות
קטגוריה:יהודיות סובייטיות
קטגוריה:מורשעים בעבירות על רקע אידאולוגי בברית המועצות
קטגוריה:ילידות 1904
קטגוריה:נפטרות ב-1977
בורסאספור (כדורסל)

**בורסאספור** (בטורקית: **Bursaspor Basketbol Takımı**) היא קבוצת כדורסל טורקית מהעיר בורסה, המתחרה בליגת העל הטורקית.

## היסטוריה
בורסאספור הוקמה בשנת 2014 ושיחקה בליגה הטורקית השלישית. בשנת 2019 עלתה הקבוצה לליגת העל הטורקית בפעם הראשונה בתולדותיה לאחר שזכתה באליפות הליגה השנייה בטורקיה.

הקבוצה העפילה בעונת 2020/2021 לראשונה בתולדותיה למפעל בינלאומי כאשר השתתפה ביורוקאפ, בו הודחה בשלב הבתים.

## סגל שחקנים

## קישורים חיצוניים

* 

קטגוריה:בורסאספור
קטגוריה:קבוצות כדורסל טורקיות
קטגוריה:2014 בטורקיה